Kermadecovi otoci

Kermadecovi otoci su suptropski otočni luk u južnom Pacifiku, udaljeni nekih 800–1,000 kilometara od Sjevernog otoka Novog Zelanda i Tonge. Otoci pripadaju Novom Zelandu, a ukupne su površine 33 km2. Danas su uglavnom nenaseljeni, uz izuzetak stalno naseljene postaje na otoku Raoul. Otočnu skupinu čine: Otok Raoul, znan i kao Nedjeljni otok, najveći otok u skupini, ukupne površine 29.38 km2; najveći vrh je Moumoukai, visok 516 metara. Macauleyjev otok, drugi najveći u skupini, površine 3.06 km2 (zajedno s obližnjim Haszardovim otokom); najveći vrh je Mount Haszard, visok 238 metara. Curtisov otok, treći najveći otok, ukupne površine 0.59 km2 (zajedno sa susjednim Cheesemanovim otokom); najveća visina otoka je 137 metara. Nugentov otok, najsjeverniji otok u skupini. Otok L'Esperance, ukupne površine samo 0.05 km2. Otok L'Havre, koji je dobar dio vremena ispod površine mora. Otočna skupina je ime dobila po francuskom istraživaču Jean-Michelu Huon de Kermadecu, koji je posjetio otoke tokom 1790-ih.